התאחדות אילת

התאחדות אילת (מבוטא: אַיֶּלֶת) היא התאחדות של ארגוני הספורט הלא אולימפים בישראל, וכיום חברים בה כ-30 איגודים. התאחדות הוקמה ב-1996, והיא גוף רשמי במדינת ישראל ומוכרת על ידי מינהל הספורט. נכון לשנת 2017, נשיא העמותה הוא אריק קפלן ויושב ראש העמותה הוא דייב קפלן.

מטרות הארגון

התאחדות דואגת לייצוג האיגודים מול גורמים ממשלתיים ומוסדיים שונים ולייצוג משפטי ומתן סיוע משפטי לעמותות וחבריהן, ייצוג במליאת המועצה להסדר ההימורים בספורט, מכון וינגייט, המועצה הלאומית לספורט .
ההתאחדות מארגנת מדי שנה אירוע ספורט בעיר אילת, הנקרא "משחקי אילת", שבו נערכות תחרויות בענפי הספורט של האגודה ומוזמנים אליה ספורטאים מרחבי העולם.

היסטוריה

בתחילת דרכה נקראה העמותה "איל". היא הוקמה ב-1987 במטרה לייצג את ענפי הספורט שלא יוצגו עד אז. לאחר אולימפיאדת אטלנטה, מונתה על ידי סגן שר החינוך, התרבות והספורט ועדה בראשות שופט לבחינת מבנה הספורט בישראל. המלצותיה כללו הקמת גוף ומסגרת לענפי הספורט התחרותיים הלא אולימפיים. בעקבות ההמלצות שונה השם מ"איל" ל"אילת". לאחרונה הצטרפה ההתאחדות כחברה זמנית ל-International Non-Olympic Committee, ארגון הגג העולמי של הספורט הלא-אולימפי.

הישגים

בשנת 2005 השתתפה ישראל לראשונה במשחקי העולם - האולימפיאדה של ענפי הספורט הלא אולימפיים שנערכו בדואיסבורג גרמניה, אולם זו הייתה משלחת קטנה, שיצאה ללא הכנות מתאימות.
בשנת 2009 בטייוואן השתתפה ישראל, וזאת כמשלחת מסודרת ומאורגנת, לאחר 4 שנות הכנה. המשלחת כללה 11 ספורטאים, המאוגדים תחת התאחדות 'אַילת'. ישראל השתתפה בענפי הספורט:פטנק, סקי מים, ג'יו ג'יטסו, ריקודים סלונים וקראטה.
בתחרות השתתפו כ 4700 ספורטאים מרחבי העולם.
ישראל זכתה במדליית ארד בענף הפטנק על ידי נבחרת הנשים: מרגלית אוסי וגלי שריקי.
בשנת 2013 נערכו משחקי העולם בעיר קאלי שבקולומביה. 12 ספורטאים ייצגו את ישראל במשחקים בענפי הספורט: פטנק, סקי מים, ג'יו ג'יטסו, ריקודים סלונים וקראטה, התעמלות אמנותית וצניחה חופשית.
בתחרות השתתפו כ-3700 ספורטאים מ-130 מדינות.
ישראל זכתה במדליית ארד בענף הג'יו ג'יטסו על ידי רועי פאריינטה. בנוסף 2 זוגות רקדנים – נטלי דריקר ובן זוגה פריס פרנצ'סקו (בריקודים לטיניים) ואולגה צ'ופילוב ובן זוגה שימריאל דוידוב (בריקוד סטנדרט) העפילו עד לשלב חצאי הגמר בתחרות.
וכן, המתעמלת טורי פילנובסקי העפילה ל - 3 תחרויות גמר בענף ההתעמלות אמנותית במקצועות הכדור, האלה והחישוק.
בשנים 2013–2014, זכתה נילי בלאק באליפות העולם באיגרוף תאילנדי. בשנת 2015 זכתה באליפות העולם בקיקבוקס, בשנת 2016 זכתה באליפות אירופה באיגרוף תאילנדי ובשנת 2017 זכתה במדליית זהב הן באליפות העולם והן באליפות אירופה בנוסף למדליית ארד במשחקי העולם (פירוט בהמשך). 
בשנת 2017 (חודש יולי) נערכו משחקי העולם בעיר וורוצלאב שבפולין. 17 ספורטאיות וספורטאים ייצגו את ישראל במשחקים בענפי הספורט:  סקי מים, ג'יו ג'יטסו, אגרוף תאילנדי, ספורט הריקוד, קיק בוקס ,אקרובטיקה והתעמלות אמנותית. המשלחת חזרה עם 7 ! מדליות ובהן : 6 מדליות ארד : נילי בלאק - אגרוף תאילנדי, איתי גרשון - קיק בוקס, אביתר פפרני - ג'יו ג'יטסו, רביעיית האקרובטיקה וכן גיא פירר - סקי מים (וייקבורד סירות), לינוי אשרם - התעמלות אמנותית (חישוק) . מדליית כסף : לינוי אשרם (התעמלות אמנותית (אלות). בנוסף, ראוי לציון הישגם של צמד הרקדנים שהעפילו לחצי הגמר (ג'ניה ליבמן וז'ניה סובורוב וכן לוחם הג'יו ג'יטסו רון כהן שסיים במקום ראשון את הבית המוקדם ורק חוסר מזל והחלטה שנויה במחלוקת של הוועדה המארגנת מנעה ממנו להעפיל לקרב על מדלית הזהב). בראש המשלחת עמד מר אריק קפלן והמנהל שלה היה מר יואל גולדינג. המשלחת נוהלה בצורה מרשימה והצטרפו אליה עו"ד יוסי שרעבי, מנכ"ל משרד הספורט ומר עופר בוסתן, ראש מינהל הספורט.   המשחקים הבאים ייערכו בברמינגהאם (אלבמה), ארצות הברית 2021 .